**Liite 5,
Ohjelmistopalvelusopimus**

<X->ohjelmiston toimittamisesta
palveluna

X.X.20XX

# Sisältö

[Sisältö 2](#_Toc27515831)

[1. Sopijapuolet 3](#_Toc27515832)

[2. Sopimuksen soveltaminen ja tarkoitus 3](#_Toc27515833)

[3. Ohjelmistopalvelun sisältö, kohteet ja palvelutasot 3](#_Toc27515834)

[4. Hinnat ja maksuehdot 3](#_Toc27515835)

[5. Sopimuksen elinkaarta koskevat ehdot 4](#_Toc27515836)

[5.1. Sopimuksen voimassaolo 4](#_Toc27515837)

[5.2. Sopimuksen muuttaminen 4](#_Toc27515838)

[5.3. Sopimuksen siirtäminen 4](#_Toc27515839)

[5.4. Sopimuksen päättäminen 4](#_Toc27515840)

[5.4.1. Palvelusopimuksen irtisanominen 4](#_Toc27515841)

[5.4.2. Palvelusopimuksen purkaminen 4](#_Toc27515842)

[6. Muut ehdot 5](#_Toc27515843)

[6.1. Kattavuus 5](#_Toc27515844)

[6.2. Muita erityisehtoja 5](#_Toc27515845)

[7. Liitteet ja pätemisjärjestys 5](#_Toc27515846)

[8. Allekirjoitukset 5](#_Toc27515847)

# Sopijapuolet

**<kunta>** (Jäljempänä ”Asiakas”)
y-tunnus: XXX
<osoite>

ja

 **<toimittaja>** (Jäljempänä ”Toimittaja”)
y-tunnus: X
X,
X

yhdessä Sopijapuolet.

# Sopimuksen soveltaminen ja tarkoitus

Tämä Ohjelmistopalvelusopimus liitteineen määrittelee Sopijapuolten velvoitteet ja vastuut, jotka koskevat <kohde> Ohjelmistopalvelun (SaaS-palvelun) toimittamista palveluna koskevat ehdot.

Mikäli tässä Ohjelmistopalvelusopimuksessa ei erikseen ja yksilöiden ole muuta sovittu, sovelletaan Pääsopimuksen ja sen liitteiden sopimusehtoja Pääsopimuksessa kuvatussa pätemisjärjestyksessä.

Huom. tällä Liitesopimuksella sovitaan vain SaaS-palveluna (Ohjelmistopalveluna) tarjottavan järjestelmän SaaS-palvelusta ja käyttöoikeuksista. Asiakkaan sovituksen tuki- ja ylläpidosta sovitaan Liitesopimuksella 4, Palvelusopimus, järjestelmän ylläpitosopimus.

# Ohjelmistopalvelun sisältö, kohteet ja palvelutasot

Ohjelmistopalvelun sisältö on kuvattu tarkemmin *liitteissä 5.2 ja 5.3*.

Ohjelmistopalvelun palvelutasot määräytyvät *liitteessä 5.1, Ohjelmistopalvelun palvelutasomalli* kuvatun mallin pohjalta. Ohjelmistopalvelun vakipalvelutasoista valitaan palvelutasotavoitteeksi ja sanktiomalliksi se palvelutaso, joka on lähinnä seuraavaa liitteen 4.1 määritysten mukaista palvelutasoa:

* Palveluaika: **P4**: 24/7
* Käytettävyys: **K3**: 99,5%
* Palveluvaste: **V2**, Kriittisen ohjelmistopalvelun häiriön reagointiaika 2 h, Kriittisen ohjelmistopalvelun häiriön ratkaisuiaika 1 tp

sekä *liitteessä 5.1, Ohjelmistopalvelun palvelutasomalli* kuvattua palvelutasopoikkeamien sanktiomallia.

Ohjelmistopalvelun palvelutasotavoitteena käytetään Ohjelmistopalvelun vakiopalvelutasoa <X, poimitaan lähin ohjelmistovalmistajan palvelutaso>.

# Hinnat ja maksuehdot

**Hinnasto ja hinnat**

Palvelujen hinnat ja hinnoitteluperiaatteet on kuvattu *Liitteessä 5.2, Tilauslomake.*

Sopimuksessa mainitut hinnat tarkoittavat toimitusta Suomessa ilman arvonlisäveroa.

 **Hintojen tarkistaminen**

Toimittaja voi esittää hinnanmuutoksia korkeintaan kerran vuodessa. Mikäli kuitenkin Toimittajan tarjouksissa tai *Liitteessä 5.2, Tilauslomake* on sovittu kiinteästä hinnasta sovitulle kaudelle, Toimittajallla ei ole oikeutta tämän kauden aikana esittää hinnan korotusehdotuksia. Ohjelmistopalveluna tarjottavan palvelun hinnat voivat nousta maksimissaan samassa suhteessa kuin ko. palvelun yleiset hinnat tai julkisesti saatavissa olevat palveluhinnat ko. tarkastelujaksolla.

Toimittajan tulee erikseen perustella kaikki hinnanmuutosesityksensä.

**Laskutus**

Ohjelmistopalveluun liittyvät maksut laskutetaan Ohjelmistopalvelun yleisten laskutuskäytäntöjen mukaisesti. Laskuissa on oltava riittävä erittely laskutuksen perusteista.

# Sopimuksen elinkaarta koskevat ehdot

## Sopimuksen voimassaolo

Tämä Ohjelmistopalvelusopimus tulee voimaan, kun molemmat Sopijapuolet ovat allekirjoittaneet sen. Ohjelmistopalvelusopimus on voimassa toistaiseksi.

[Tämä Ohjelmistopalvelusopimus tulee voimaan, kun molemmat Sopijapuolet ovat allekirjoittaneet sen. Ohjelmistopalvelusopimus on määräaikainen. Ohjelmistopalvelusopimus on voimassa X.X.20XX asti.]

## Sopimuksen muuttaminen

Ohjelmistopalvelusopimusta sen liitteitä voidaan muuttaa vain molempien Sopijapuolten allekirjoittamalla kirjallisella lisäsopimuksella.

## Sopimuksen siirtäminen

Asiakkaan sopimuksen siirto-oikeus määräytyy Valmisohjelmiston sopimusehtojen mukaisesti. Toimittajalla on velvollisuus kohtuullisin käytettävissään olevin keinoin myötävaikuttaa siihen, että Asiakkaalla on mahdollisuus siirtää oikeudet tilanteessa, jossa Asiakkaan hoitamat tehtävät kokonaan tai osittain siirtyvät tai siirretään.

## Sopimuksen päättäminen

### Palvelusopimuksen irtisanominen

Ohjelmistopalvelun irtisanomisesta sovitaan *Liitteiden 5.2 ja 5.3* mukaisesti.

### Palvelusopimuksen purkaminen

Mikäli Sopijapuoli rikkoo olennaisesti Ohjelmistopalvelusopimusta, on toisella Sopijapuolella oikeus huomauttaa rikkomukseen syyllistyvää Sopijapuolta siitä kirjallisesti ja vaatia sopimusrikkomuksen korjaamista. Jos rikkomusta ei ole korjattu tai korjaavista toimenpiteistä sovittu 30 päivän kuluessa huomautuksen esittämisestä, eikä asiaa käsittelevässä Sopijapuolten välisessä kokouksessa saavuteta yksimielisyyttä rikkomuksen korjaamisesta, on rikkomukseen syyttömällä sopijapuolella oikeus purkaa tämä Ohjelmistopalvelusopimus välittömästi (Sopimuksen purkaminen).

Selvyyden vuoksi todetaan, että purkaminen tässä yhteydessä tarkoittaa sopimuksen päättämistä välittömästi yllä kuvatuin ehdoin, ei koko Sopimuksen mitätöintiä jo toteutuneelta sopimuskaudelta.

# Muut ehdot

## Kattavuus

Tämä Sopimus korvaa kaikki Sopijapuolten mahdolliset aikaisemmat Sopimuksen kohteena olevia Ohjelmistopalveluita koskevat sopimukset, sopimusehdotukset, kirjeenvaihdon sekä muut suulliset ja kirjalliset esitykset ja ilmoitukset siinä yhteydessä, kun ko. Ohjelmistopalvelu tulee tämän Sopimuksen piiriin.

## Muita erityisehtoja

Toimittaja ei saa siirtää Ohjelmistopalveluihin kuuluvia jatkuvia palveluita tai järjestelmäalustoja EU/ETA-alueen ulkopuolelle.

# Liitteet ja pätemisjärjestys

Tähän Palvelusopimukseen kuuluvat sen erottamattomina osina seuraavat liitteet:

* Liite 5.1, Ohjelmistopalvelun palvelutasomalli
* Liite 5.2, Tilauslomake <Order Form, valmisohjelmiston toimittajan yleinen tilauslomake tai vastaava, täytetään sopimusneuvottelujen yhteydessä, tähän kirjataan tarjoushinnat sekä toimitettavat moduulit, palvelupaketit ja >
* Liite 5.3, Ohjelmistopalvelun yleiset toimitusehdot <tulee SaaS-toimittajalta>

Sopimusasiakirjojen pätemisjärjestys on seuraava:

1. Pääsopimus
2. Pääsopimuksen liitteet numerojärjestyksessä
3. Tämä Ohjelmistopalvelusopimus
4. Tämän Ohjelmistopalvelusopimuksen liitteet numerojärjestyksessä

Mikäli Ohjelmistopalvelusopimuksen liitteet ovat ristiriidassa keskenään, pätee pienempinumeroinen liite ennen suurempinumeroista liitettä.

# Allekirjoitukset

Tätä Ohjelmistopalvelusopimusta liitteineen on tehty kaksi (2) samansanaista kappaletta, yksi kummallekin Sopijapuolelle.

XXX, \_\_.\_\_.202X \_\_\_\_\_\_\_\_, \_\_.\_\_.202X

**<kunta> <toimittaja>**

*Allekirjoitettu sähköisesti*

N.N N.N
<nimike> <nimike>

N.N N.N
<nimike> <nimike>